А зар питаш
Владимир Васић 

А зар питаш...

А зар питаш, душо,

Шта те младу буди, 

Када појутарце 

Зорицу пробуди;

Шта ти 'нако плахо 

Грли вреле груди 

Када ноћца мине, 

Кад зора заруди;

Шта ли око тебе 

Као вихар леће, 

Па ти нешто шапти, 

Грли и облеће?

Ој, та то су, душо, 

Све пољупци моји, 

Топе се крај ока, 

Покрај груди твоји'.

А тај вихар, злато, 

То је уздах лаган, 

Он ти шапти, збори: 

»Твој те љуби драган!«

1861 год.

Напомена 

Објављено у књизи Песме, стр. 52—53

Извори 

 Владимир Васић: Целокупна дела, Библиотека српских писаца, Издавачко предузеће " Народна просвета, Београд, страна 24.

Владимир Васић